Tomašević-Hone: Nema magične formule
Američka Srpkinja, članica školskog odbora opštine Ferfeks u okolini Vašingtona, Tina Tomašević-Hone govori o političkom uspehu u SAD
“Nema magične formule. U politici imate pomalo umetnosti i pomalo nauke. Jedna od važnih stvari za svaku mladu osobu, koja je zainteresovana za politiku ili državnu službu jeste da se angažuje mlada i nauči što više o politici. Amerika i većina drugih demokratskih zemalja prošle su fazu gde političari žele da jednostavno budu slavni i popularni, a da bi ste bili izabrani na politički položaj vi morate izneti nešto realno, novo i korisno, osetiti kako običan čovek razmišlja i reći ‘Evo razloga zbog kojih ja verujem u svoje teze, zbog čega će to biti doprinos društvu i zbog čega treba da budem izabran’”. “Mislim da tu ima pomalo i jednog i drugog. S jedne strane, kada dolazite iz specifične zajednice imate osećaj identiteta i gde pripadate. To vas čini pouzdanijom osobom. Što se mene tiče, činjenica da sam mogla da se pozovem na srpsku zajednicu širom Amerike da mi pomogane na izborima bilo je značajno, pošto su takvi izbori važni za američko-srpsku zajednicu, zbog tragedije građanskog rata u bivšoj Jugoslavjiji i kako se to pitanje tretira u udžbenicima, tako da obezbedimo da udžbenici istorije budu tačniji. U jednom momentu, na primer, naša država Virdžinija je radila na nastavnom programu u vezi sa drugim svetskim ratom i tu je bilo reči o žrtvama holokausta. Srpske žrtve nisu bile uključene i Srbi su bili izostavljeni. To znači da bi bila izostavljena i moja familija koja potiče iz Krajine, u Hrvatskoj i koja je bila u koncentracionom logoru. Ja sam potegla to pitanje, jer sam bila prisutna i bila sam u školskom odboru, čiji članovi su izrazili veliku predusetljivost prema tom pitanju. Genocid je genocid. I mi smo tu zaštitili naše interese, interese srpskog naroda, i istorijske činjenice”. “Postoji ogromna razlika između te dve stvarii. To je veoma važno pitanje koje si treba postaviti pre nego što se angažujete u političkom životu vaše zemlje. Politika je na neki način nužno zlo političkog života. Ako želite da služite, ne možete da budete toliko iznad političkog miljea vašeg društva i da ignorišete realnost. Morate razumeti kako funkcioniše stranački sistem i kako ući u unutrašnje strukture, jer ako u njih ne uđete, nikada nećete biti deo krugova koji upravljaju. Ustvari, politika je lakši deo te igre, dok je upravljanje daleko teže. Kada upravljate, vi morate da uravnotežite, izbalansirate dva često potpuno suprotna, ali legitimna interesa. To nikada nije lako, jer nikada nemate situaciju da je jedna strana potpuno iracionalna i da nije u prvu, a da druga jeste. Upravljanje je veština kako izdejstvovati maksimalnu korist maksimalnom broju ljudi i to je veliki izazov. Mnogi ljudi koji su uspešni političari, ne znaju nužno da upravljaju dobro. “Želim da mladi američki Srbi shvate da da je važno da se oni angažuju u političkom životu naše zemlje i kako se njome upravlja. Za one koji žele da daju doprinos unapređenju svoje zemlje, verovatno nema boljeg načina nego se uključiti u politički proces. Politicki život je težak. Obično se vidi raskošni deo tog života, ali ne i dugi radni dani, odsustvo od svoje porodice i prijatelja. Znači, biti spreman da se služi svojoj zemlji je plemenita stvar i verovanto nema većeg i značajnijeg poziva od toga. Šta ja želim da postignem, ono što sam ja želela na početku mog mandata jeste nešto sasvim drugo od onoga što sada želim. To je bio neočekivani evolutivni put za jednog liberalnog demokratu, kao što sam ja, koja je radila u Klintonovoj adminstraciji. Ono za šta se ja najviše zalažem je transparentnost u upravljanju, prava demokratija, drugim rečima, da glasovi osećaju da imaju pravo da budu uslišeni, bez obzira da li su manjinski ili većinski. Svaki građanin mora da se čuje, uključujići i glasove koji su nemi”.